PROGRAM ROZVOJA MIKROREGIÓNU VÝCHODNÝ HONT NA ROKY 2014 - 2020

## Úvod

# “PROGRAM ROZVOJA MIKROREGIÓNU“ bol vypracovaný ako strategický plánovací dokument pre udržateľný rozvoj územia a jej členských obcí. Výstupom Programu rozvoja mikroregiónu (ďalej PRM) je komplexný audit rozvojového potenciálu v území zhrnutý formou SWOT analýzy, na základe ktorého je zadefinovaný návrh možností rozvoja územia s využitím dostupných miestnych zdrojov a návrh na konkrétne projekty a programy. Program bol spracovaný metódou interaktívneho plánovania, kde do tvorby a pripomienkovania tohto dokumentu bola zapojená nielen samospráva, ale aj občania, neziskové združenia a podnikatelia. Cieľom PRM je navrhnúť takú predstavu o rozvoji územia, ktorá vyjadruje ekonomické a sociálne záujmy jej občanov a zároveň je v súlade s prijatými nadradenými koncepciami vyššej úrovne. Táto stratégia je otvoreným dokumentom a podľa potreby územia bude priebežne aktualizovaná a doplňovaná.

# Prvá stratégia trvaloudržateľného rozvoja mikroregiónu Východný Hont bola vypracovaná v rámci Programu obnovy dediny, kde mikroregión Východný Hont získal dotáciu z Environmentálneho fondu pre Program obnovy dediny na rok 2007.Rok 2014 je rokom zásadných zmien v oblasti podpory regionálneho rozvoja. Začína sa nové programové obdobie v rámci politiky súdržnosti Európskej únie na roky 2014 - 2020. Z tohto dôvodu sa mikroregión Východný Hont rozhodol spracovať aktualizáciu pôvodného strategického dokumentu a zabezpečiť tak podmienky pre ekonomický rozvoj územia, ktorá bude schopná efektívne využívať všetky zdroje - prírodné, kultúrne, finančné aj ľudské. Nový program je navrhnutý na obdobie rokov 2014 – 2020.

Význam spoločného strategického dokumentu pre mikroregión Východný Hont spočíva aj v tom, že je jediným integrovaným dokumentom na úrovni mikroregiónu, ktorý bol vytvorený na princípe partnerskej spolupráce. Tento dokument je medzičlánkom medzi úrovňou Programu rozvoja Banskobystrického samosprávneho kraja (regionálna úroveň, NUTS III) a medzi najnižšou úrovňou – PRO jednotlivých obcí (lokálna, miestna úroveň, NUTS V).

- Rozvojový strategický dokument má pre územie veľký význam pre získanie zdrojov z EÚ, nakoľko možnosť žiadať o nenávratný finančný príspevok je podmienená existenciou tohto dokumentu a súladom konkrétneho projektu s týmto strategickým dokumentom. Je však dôležité, že využiteľnosť dokumentu nie je obmedzená iba na získanie zdrojov EÚ, pretože strategické plánovanie v sebe obsahuje ciele a priority, ktoré nie je možné riešiť iba s využitím fondov EÚ, ale pre ich realizáciu sú k dispozícii aj iné finančné zdroje – nadácie, štátne dotácie, vlastné zdroje a pod. PRMna roky 2014 – 2020 je vypracovaný v súlade so zákonom 539/2008 Z. z. o podpore regionálneho rozvoja. Tento zákon ustanovuje ciele a podmienky podpory regionálneho rozvoja, upravuje pôsobnosť orgánov štátnej správy, vyšších územných celkov, obcí a ďalších subjektov územnej spolupráce a podmienky na koordináciu a realizáciu regionálneho rozvoja.

Vypracovanie a následná realizácia návrhov strategického rozvojového dokumentu je zložitý proces, náročný na koordináciu, odborné vedomosti a zabezpečenie množstva väzieb. Pri jeho príprave je nutné zohľadniť množstvo dokumentov, ktoré tvoria určitý strategický alebo legislatívny rámec a majú nadradený charakter.

Ide hlavne o väzby na tieto dokumenty:

- - a programové dokumenty SR a EÚ, - a programové dokumenty SR a EÚ,
- - odvetvové politiky, - odvetvové politiky,
- - legislatíva pre jednotlivé riešené oblasti, - legislatíva pre jednotlivé riešené oblasti,
- - územno-plánovacia dokumentácia rôznych stupňov - územno-plánovacia dokumentácia rôznych stupňov

Z metodického hľadiska práce vychádzali:

2